Bwrdd Taliadau > Polisi Preifatrwydd
Caiff y sylwadau a gyflwynir gennych eu defnyddio er mwyn llywio adolygiad y Bwrdd o'r Penderfyniad ar gyfer y Chweched Cynulliad.
Beth fyddwn ni'n ei wneud â'r wybodaeth hon
Bydd aelodau'r Bwrdd ac ysgrifenyddiaeth y Bwrdd (cyflogeion Comisiwn y Cynulliad) sy'n rhan o'r ymgynghoriad yn gweld yr holl sylwadau a gyflwynir. Caiff eich gwybodaeth ei chadw ar rwydwaith TGCh Comisiwn y Cynulliad (sy'n cynnwys gwasanaethau cwmwl trydydd parti a ddarperir gan Microsoft). Mae unrhyw ddata a drosglwyddir gan Microsoft y tu allan i'r Ardal Economaidd Ewropeaidd yn dod o dan gymalau contractiol lle mae Microsoft yn sicrhau bod data personol yn cael eu trin yn unol â deddfwriaeth Ewropeaidd.
Rhowch wybod inni pe bai'n well gennych i ni beidio â chyhoeddi'r sylwadau a gyflwynir gennych, neu ddarnau ohonynt.
Os bydd y Bwrdd yn cyhoeddi sylwadau a gyflwynwyd gennych ar ran sefydliad, bydd yn cynnwys eich enw chi, teitl eich swydd, ac enw'r sefydliad gyda'ch sylwadau. Os bydd yn cyhoeddi sylwadau a roddwyd gennych chi'n bersonol, dim ond os ydych wedi gofyn i ni gyhoeddi eich enw y byddwn yn gwneud hynny.
Caiff yr ymatebion eu cadw nes i'r Bwrdd orffen yr ymgynghoriad ac unrhyw waith dilynol yn y meysydd a amlinellir yn y ddogfen hon. Rhagwelir y bydd hyn am y cyfnod y bydd y Penderfyniad sy'n destun yr ymgynghoriad hwn mewn grym, i helpu i lywio adolygiadau blynyddol o'r Penderfyniad.
Mae'n bosibl y bydd y Bwrdd yn defnyddio'r manylion cyswllt a roddir gennych i gysylltu â chi mewn perthynas â'r ymgynghoriad hwn a'r sylwadau a gyflwynwyd gennych, ac unrhyw waith ychwanegol a wneir fel rhan o'r adolygiad hwn. Wrth ymateb i'r ymgynghoriad, rhowch wybod i ni a ydych am i ni gadw'ch manylion cyswllt a chysylltu â chi at y dibenion hyn. Os penderfynwch eich bod yn fodlon i ni barhau i gysylltu â chi, cewch roi gwybod i ni, ar unrhyw adeg, nad ydych am i ni wneud hynny mwyach.
Ceisiadau am wybodaeth a wneir i Gomisiwn y Cynulliad
Os gwneir cais am wybodaeth o dan ddeddfwriaeth mynediad at wybodaeth, mae'n bosibl y bydd angen datgelu'r wybodaeth a gawsom gennych yn llawn neu'n rhannol. Gall hyn gynnwys gwybodaeth a gafodd ei dileu o'r blaen gan y Bwrdd at ddibenion cyhoeddi. Dim ond os yw'n ofynnol yn ôl y gyfraith y bydd y Bwrdd yn gwneud hynny.
Caiff eich data personol eu prosesu er mwyn i'r Bwrdd ymgymryd â thasg er budd y cyhoedd. Os hoffech:
arfer unrhyw un o'r hawliau sydd gennych o dan y ddeddfwriaeth (megis yr hawl i ofyn am gael mynediad at eich data eich hun);
gofyn cwestiwn; neu
gwyno am sut y defnyddiwyd eich gwybodaeth;
cysylltwch â'r ysgrifenyddiaeth.
Gallwch hefyd gwyno wrth Swyddfa'r Comisiynydd Gwybodaeth os ydych yn credu nad ydym wedi defnyddio eich gwybodaeth yn unol â'r gyfraith. Ceir manylion cyswllt Swyddfa'r Comisiynydd Gwybodaeth ar ei gwefan: www.ico.org.uk.